**Κιθάρα-Φωνή για του ΜΑΚΡΗ**

**Την Πέμπτη 24 Νοεμβρίου 2022 και ώρα 20:00 στο ΕΠΑΛ (Παπαφλέσσα 17)**

η Ένωση Συλλόγων Γονέων Σχολείων Αγ. Παρασκευής διοργανώνει συναυλία για τη στήριξη της υπόθεσης του «ΜΑΚΡΗ».Το Ο.Τ. 119( ΜΑΚΡΗ) είναι το ΜΟΝΑΔΙΚΟ και ΚΑΤΑΛΛΗΛΟ οικόπεδο στην περιοχή του Τσακού, για να στεγάσει το ιδρυμένο στα χαρτιά 12ο Δημοτικό. **Το σχολείο αυτό είναι απαραίτητο για την αποσυμφόρηση των όμορων δημοτικών που έχουν υπερβεί τη δυναμικότητά τους. Οι συνθήκες λειτουργίας των υφισταμένων σχολείων (2ο, 3ο & 6ο Δημοτικό) έχουν κριθεί από φορείς της Πολιτείας και από το Διοικητικό Πρωτοδικείο ως απαράδεκτες και ανθυγιεινές λόγω του μεγάλου αριθμού μαθητών που φιλοξενούν**.

Η Ένωση θα παραστεί στο Συμβούλιο της Επικρατείας στις συζητήσεις της υπόθεσης (28/11/2022 και 8/2/2023) υπέρ του Δήμου και της Σχολικής Κοινότητας, υπέρ της υλοποίησης των ομόφωνων αποφάσεων του Δημοτικού Συμβουλίου της πόλης μας για την ολοκλήρωση της απαλλοτρίωσης του Ο.Τ. 119 (ΜΑΚΡΗ) και την ανέγερση του 12ου Δημοτικού.

Στη συναυλία μας συμμετέχουν αφιλοκερδώς καταξιωμένοι καλλιτέχνες, τους οποίους ευχαριστούμε θερμά καθώς μας βοηθούν να συνεχίσουμε να διεκδικούμε το καλύτερο για τα παιδιά μας, τα σχολειά μας, την πόλη μας.

**Με τραγούδι, Κιθάρα & Φωνή,**

με κινητοποιήσεις και παρεμβάσεις στα αρμόδια όργανα

και κυρίως με την αμέριστη συμπαράσταση των Συλλόγων Γονέων των Σχολείων μας,

**συνεχίζουμε την προσπάθεια για το ΣΧΟΛΕΙΟ που «χρωστάμε» στα παιδιά μας.**

**Ο αγώνας μας είναι κοινός και ο σκοπός ιερός.**

Στη συναυλία μας συμμετέχουν οι καλλιτέχνες (αλφαβητικά):

ΡΙΤΑ ΑΝΤΩΝΟΠΟΥΛΟΥ

ΟΛΥΝΑ ΓΙΑΛΑΜΑ

ΠΑΝΤΕΛΗΣ ΘΑΛΑΣΣΙΝΟΣ

ΠΟΛΥΞΕΝΗ ΚΑΡΑΚΟΓΛΟΥ

ΜΑΡΙΛΙΖΑ ΛΟΥΝΤΖΗ

ΑΓΓΕΛΙΚΗ ΜΠΕΜΠΕΚΗ

ΠΑΝΟΣ ΜΠΟΥΣΑΛΗΣ

ΓΙΩΡΓΟΣ ΡΗΓΑΣ

ΚΩΣΤΑΣ ΤΡΙΑΝΤΑΦΥΛΛΙΔΗΣ

ΝΙΚΟΣ ΧΑΛΙΟΡΗΣ

Καλλιτεχνική Επιμέλεια-Κιθάρα : ΜΑΝΟΛΗΣ ΑΝΔΡΟΥΛΙΔΑΚΗΣ

Ηχοληψία : ΜUSIC ART LAB STUDIOS

**Η είσοδος στη συναυλία γίνεται με πρόσκληση.**

*Για την κράτηση προσκλήσεων μπορείτε να επικοινωνείτε με τα μέλη του ΔΣ της Ένωσης* https://enosigoneonagiasparaskevis.wordpress.com/

Το Δ.Σ. της Ένωσης Συλλόγων Γονέων Σχολείων Αγ. Παρασκευής